Vyf dood in Vrystaatse botsing | Maroela Media
Vyf mense is dood in 'n trompop botsing Vrydagoggend naby Heilbron in die Vrystaat.
Konst. Josephine Rani, woordvoerder van die polisie, sê die ongeluk het omstreeks 09:00 op die R57 sowat 20 km buite Heilbron gebeur.
Volgens Rani was 'n VW Citi Golf met vyf insittendes uit Heilbron in die rigting van Sasolburg op pad toe dit reg van voor met 'n Toyota Corolla gebots het wat in die teenoorgestelde rigting op pad was. "Die bestuurder van die Golf het glo beheer oor die voertuig verloor en toe teen die Corolla gebots," sê Rani.
Al vyf insittendes in die Golf is op slag dood. Die bestuurder van die Corolla is op die toneel vir ernstige beserings behandel voordat die motoris na 'n hospitaal gehaas is.
Citi Gold = Citi Golf
en leer nou mense, om Toyotas te ry. Die Corolla is 'n staatmaker en 'n veilige kar.
Daai is n aaklige pad. Nie net oor die swak toestand van die pad nie, maar meestal oor mense wat kanse vat
Enige ongeluk is n tragiese gebeurtenis en n mens wil nie altyd besef hoe vinnig en maklik n ongeluk kan plaas vind nie. As almal net meer geduld het op die pad en die verkeersreels gehoorsaam sal daar minder ongelukke plaas vind op die paaie. Soos vandag is my hart baie baie seer want my vriendin wat baie ver van my af woon was in n ernstige motor ongeluk oppad na my toe en dit deur n persoon wat die verkeersreels verontagsaam het en om waaghalsige kanse te vat. Sterkte aan almal wat betrokke was met die ongeluk.
n Saak van strafbare manslag teen wie?
Dis insiggewend hoe onveilig 'n Citi Golf is.Dis die dat die produksie van hulle deur Volkswagen gestaak is en die VW Polo sy plek ingeneem het.10 uit 10 vir die Corola se veiligheid!